google/wiki40b huggingface dataset:
Mike Summerbee

Spillerkarriere

Han kom fra Cheltenham Town FC til Swindon Town da han var 15 år og fikk sin ligadebut som 16-åring for Swindon i 1959 og var sterkt delaktig i Swindons opprykk til andre divisjon i 1963. Da klubben rykket ned igjen i 1965, ble han kjøpt av Manchester City etter 218 ligakamper og 39 mål for Swindon.
I Manchester City vant han førstedivisjon, andredivisjon, FA-cupen, ligacupen, Charity Shield og UEFAs cup-vinner-cup. Han spilte åtte landskamper for England i denne perioden og var med i troppen til England for EM i fotball 1968. Etter 357 seriekamper og 47 mål gikk han videre til Burnley FC.
Blackpool FC kjøpte han i 1976, men det var klubbformannen og ikke manageren som ville ha spilleren, så etter bare 3 kamper, gikk han videre til Stockport County hvor han ble spillende manager i 1978/1979-sesongen.
Han spilte én kamp i 1980 for Mossley AFC som er utenfor ligasystemet før han la opp for godt

Annet

Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Summerbee ble stemt fram som tidenes beste høyreving på Swindon Town.

Andre fakta

Hans sønn Nick Summerbee har også spilt for både Swindon Town og Manchester City
Han spilte i filmen Flukten til seier sammen med bland andre Sylvester Stallone, Michael Caine, Pelé og Hallvar Thoresen.
Vi slentret (langs en vårlig sti)

«Vi slentret (langs en vårlig sti)» er en norsk sang. Melodi og tekst ble skrevet av Lars Christian Sande. Den var ett av bidragene til Melodi Grand Prix 1963, den norske uttagingen til Eurovision Song Contest 1963 i London.
Sangen ble framført på norsk av Jens Book-Jenssen med lite orkester og så på nytt av Ray Adams med stort orkester. Bidraget endte på tredjeplass med 54 poeng.
Tallboy

Tallboy (en oversettelse er Storegutt) var en stor konvensjonell flybombe som ble brukt av det britiske flyvåpen mot slutten av andre verdenskrig.

Design

Tallboy ble utviklet av Barnes Wallis for  å skape en «jordskjelveffekt» ved at den trengte dypt ned i marken før den eksploderte. Bomben ble betydelig mindre enn de ti tonnene den opprinnelig skulle veie ettersom intet fly kunne ta så stor last.
For å kunne trenge dypt ned i marken, hadde bomben et tykt skall av herdet stål. Den hadde også en mer aerodynamisk form enn andre bomber på den tiden for å oppnå høy hastighet i fritt fall. Det viste seg at luftmotstanden ble for stor når bomben nærmet seg lydhastigheten, noe som gjorde at bomben begynte å rotere. Dette ble løst ved å endre litt på vingene slik at bomben begynte å rotere allerede i flukten. Den gyroskopiske effekten gjorde at bomben falt rett, også når den passerte lydmuren.
Tallboy-bomber var dyre å produsere på grunn av at den uvanlige konstruksjon stilte høye krav til presisjon, og det meste av arbeidet måtte gjøres for hånd.

Anvendelse

Tallboy-bomben kunne bare fraktes i spesialbygde Avro Lancaster-fly. Tallboy ble brukt første gang i juni 1944 under Operasjon Crossbow for å slå ut underjordiske fabrikker og utskytningsramper for V-1 og V-2 flyvende bomber. Til og med en av V-3-kanonene i Mimoyecques ble slått ut.
Den mest berømte innsatsen var dog senkningen av slagskipet Tirpitz utenfor Tromsø. Tre angrep med Tallboy-bomber ble satt inn der. Ved det første angrepet, Operasjon Paravane den 15. september 1944 ble slagskipet truffet, før en Tallboy forsaket store skader. Blant annet ble samtlige motorer satt ut av drift. Dette gjorde det umulig for Tirpitz å stikke tilsjøss igjen. Britene kjente nok ikke til skadenes omfang og satte derfor inn ytterligere to angrep. Operasjon Obviate den 29. oktober 1944 kunne ikke gjennomføres på grunn av dålig sikt, men under Operasjon Catechism den 12. november 1944 ble hun truffet av to Tallboy-bomber. Ytterligere fire bomber bommet og havnet i vannet tett ved fartøyet. Det var trykkbølgen fra disse som fikk Tirpitz til å kantre.
Under bombingen av Laksevåg 4. oktober 1944 ble det anvendt jordskjelvbomber da 32 Lancasters og en Mosquito angrep ubåtbunkeren og havnen i Bergen. (Angrepet kostet britene fire Lancaster, men fra tysk side ble det sagt at elleve bombefly var skutt ned). Fra lokale kilder ble det opplyst at tre jordskjelvbomber hadde trengt gjennom det 3½ m tykke armerte betongtaket i ubåtbunkeren og forårsaket store skader på verksteder, kontorer og lagre.
Båtsmannsknop

Båtmannsknop, som også kalles råbandsknopp, er en gammel bindende knute, brukt til å sikre en line eller et tau rundt et objekt. På grunn av at den er så enkel og kjapp å knyte brukes den ofte til dagligdagse gjøremål, som f.eks knytte endene i en plastpose, skolisser, binde sammen en bunte gjenstander eller for å lukke en eske. Den er også svært mye brukt innen førstehjelp, hvor feste en bandasje er et typisk eksempel på bruk. Vi ser den ofte brukt til å skjøte to liner sammen, men på grunn av en ustabilitet i knuten, anbefales den ikke til dette formålet. 
Båtmannsknop lages ved at man knytter først en venstrehånds enkel knute, og deretter en høyrehånds enkel knute. Gjør man feil her, ender man opp med en kjerringknute som er mye svakere og vanskeligere å få opp enn en båtmannsknop.
Båtmannsknop regnes som en av de seks elementære knutene.

Misbruk av knuten

Knutens enkle fremgangsmåte for knyting, lett gjenkjennelige, appellerende og symmetriske utseende er også dens svakhet. Foreningen International Guild of Knot Tyers advarer mot at knuten brukes til å skjøte to tau sammen. En skikkelig skjøtende knute (stikk) eksempelvis flaggstikk eller dobbel fiskeknute må brukes isteden. Clifford Ashley hevder at misbruk av båtmannsknop er årsak til flere skader og dødsfall enn alle de andre knutene til sammen.
Res publica

Res publica er latin for «ting» eller «sak» og «offentlig»/«felles»; på norsk kanskje lettest oversatt med «Offentlighetens sak». Det betegnet i antikkens Roma myndighetenes virksomhet, og det er opprinnelsen til ordet republikk.

Etymologi

Etymologien for ordet publica er hunnkjønnsordet av adjektivet publicus, som igjen stammer fra et tidligere ord, poplicus, som er relatert til populus (folk). Romerne begynte etterhvert å skrive ordene sammensatt, respublica.
Payakumbuh

Payakumbuh er en by i provinsen Vest-Sumatra på Sumatra i Indonesia. Befolkningen anslås (2005) til 121 700.
Kaaps-afrikaans

Kaaps-afrikaans er en afrikaans dialekt som fortrinnsvis brukes i Sør-Afrikas Wes-kaapprovins. Dialekten er mer påvirket av malayisk enn standardafrikaans er. Ved siden av denne finnes tre andre dialekter, østgrense-afrikaans, Oranjerivier-afrikaans og Oorlangs.
Ikke før rundt 1840, i begynnelsen av Grote trek skilles det mellom tre ulike varianter av afrikaans, basert på lingvistisk-geografiske prinsipper og sosiale omstendigheter. Den gang ble oorlangs ikke nevnt som en av disse. Geografisk sett ble dialektene delt inn i tre hovedgrupper: Sørvestlig afrikaans (Kaaps-afrikaans), østlig afrikaans (østgrense-afrikaans) og nordvestlig afrikaans (Oranjerivier-afrikaans).
Juan José Mosalini

Bakgrunn

Mosalini ble født inn i en familie av håndverkere som var lidenskapelig opptatt av musikk. Hans far og bestefar, som begge spilte bandoneon, førte ham inn i Argentinas musikalske tradisjoner. Åtte år gammel, begynte han selv å lære dette instrumentet. Mosalini var stort sett selvlært musiker, som har lært mye av musikk på gaten. 13 år gammel, hadde han allerede begynt å spille i ballsaler som medlem av et orkester sammensatt av fire bandoneonister, fire fioliner, en pianist, en bassist og to sangere.

Karriere

I 1961 vant han førsteprisen i en konkurranse arrangert av argentinsk fjernsyn. 17 år gammel, ble han en profesjonell musiker. Mens de fleste av de unge i tiden var mer interessert i rockemusikk, viet han hele sitt liv til tradisjonell musikk. Frem til 1976 bodde han i Argentina hvor han spilte med noen av de mest kjente orkestre og solister. Han komponerte, arrangerte, tolket, akkompagnerte og produserte innspillinger med blant andre José Basso, Leopoldo Federico, Astor Piazzolla, Osvaldo Pugliese, Susana Rinaldi, Edmundo Rivero og Horacio Salgán. Der startet han sitt første ensemble, Guardia Nueva kvintett sammen med bandoneonisten Daniel Binelli, og hadde en betydelig innflytelse på avantgarde tango.
I 1977 flyttet han til Frankrike. Sammen med andre argentinske musikere dannet han bandet Tiempo Argentino og spilte inn et album med tittelen Tango Rojo med bl.a. pianisten Gustavo Beytelmann, fløytisten Enzo Gieco og gitaristen Thomas Gubitsch. Senere dannet han kvartetten Canyengues (med Gustavo Beytelmann og Patrice Caratini) og ga ut en rekke innspillinger, inkludert et soloalbum som fikk gode kritikeromtaler. 
Mosalini arbeider for å spre kunnskap om og undervise bandoneon i Frankrike og i 1999 grunnla det første bandoneonkurset i Europa ved musikkonservatoriet i Gennevilliers. Som komponist har han også skrevet filmmusikk blant annet til Vengeance à double face og Le Quatrieme pouvoir.
Europa (film)

Handling

Tyskland 1945, rett etter krigen. Tysk-amerikaneren Leopold Kessler emigrerer til Tyskland for å bidra til gjenoppbygningen av landet, og får gjennom sin onkel jobb som sovevognskonduktør på Zentropa-ekspressen. Leopold treffer Katharina Hartmann, datter av jernbaneselskapets eier, og forelsker seg i henne. Hun tilhører en nasjonalsosialistisk kampgruppe, die Werwolfen, som kjemper mot okkupantene.
Filmen er meget eksperimentell, og foregår stort sett om natten på toget. Den skifter stadig mellom farver og sort-hvitt.
Zentropa er også navnet på Triers produksjonsselskap.

Utmerkelser

Filmen vant juryens store pris ved filmfestivalen i Cannes i 1991, men da Lars von Trier ikke fikk Gullpalmen viste han fingeren til juryen og stormet ut fra prisgallaen.
Estación Pedrera

Transport

Ruta 11 forbinder Estación Pedrera med  San José og Atlántida.
Undertale

Musikk

I spillet kan er det 101 forskjellige lydspor, alle med sine forskjellige temaer. Toby Fox fikk god kritikk for musikken.
Pontificium Collegium Germanicum et Hungaricum de Urbe

Pontificium Collegium Germanicum et Hungaricum de Urbe (kort: Collegium Germanicum) er et av de nasjonale pavelige kollegene i Roma, som bl.a. prestestudenter tilknyttes. Nedslagsfeltet omfatter hele det tyskspråklige Europa, de tidligere ungarskdominerte deler av Øst-Europa og like fra starten av (1552) også de nordiske land; for tiden (2016/2017) er tre nordiske prestestudenter (fra Danmark og Finland) tilknyttet kollegiet, og dets rektor, p. Stefan Dartmann S.J., er svensk statsborger.
Historien går tilbake til Collegium Germanicum, som ble opprettet 31. august 1552 ved pave Julius IIIs bulle Dum sollicita. Særlig kardinal Giovanni Morone og jesuittordenens leder Ignatius av Loyola hadde ivret for opprettelsen. Det ble sistnevnte som åpnet kollegiet den 28. oktober. Ledelsen ble gitt jesuittordenen, og den første rektor var pater Pedro de Ribadeneira. I 1580 forente pave Gregor XIII kollegium med det nettopp (1578) grunnlagte Collegium Hungaricum. Siden den gang fører det sitt nåværende navn.
Etter jesuittordenes opphevelse i 1773 ble kollegiet videreført av sekulargeistlige. Etter at keiser Joseph II i 1781 forbød teologistudenter fra sitt herrskapsområde å studere i Roma, og byen noe senere ble okkupert av franske styrler, måtte kollegiet stenge i 1798. Under pave Pius VII ble det i 1818. 
I 1824 reorganiserte pave Leo XII kollegiet, og knyttet det enda sterkere til (den nå gjenopprettede) jesuittordenen og gav det den form som det består i enn i dag (2016). 
Under Første verdenskrig måtte kollegiet fra 1915 til 1919 forlegges til Collegium Canisianum i Innsbruck.
Kollegiet har for tiden 86 seminarister og prester under utdanning (2016), og er dermed Romas nest største prestekollegium.
Baiyu

Baiyü (kinesisk: 白玉县; pinyin: Báiyù Xiàn) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Befolkningen var på 41 156 innbyggere i 1999.
Fylket grenser i vest til Jinsha Jiang, som det øvre løpet av Kinas største elv, Chang Jiang, heter. På vestsiden av elven begynner den autonome region Tibet.

Administrative enheter

Storkommunen Jianshe 建设镇
Kommunene Jinsha 金沙乡, Ronggai 绒盖乡, Zhangdu 章都乡, Marong 麻绒乡, Hepo 河坡乡, Rejia 热加乡, Denglong 登龙乡, Zengke 赠科乡, Acha 阿察乡, Maqiong 麻邛乡, Liaoxi 辽西乡, Nata 纳塔乡, Anzi 安孜乡, Gaiyu 盖玉乡, Shama 沙马乡, Shanyan 山岩乡
Bjarki Már Gunnarsson

Klubbkarriere

Gunnarsson startet karrieren i sin lokale klubb HK Kópavogs. I 2013 gikk Gunnarsson til den tyske andredivisjonsklubben EHV Aue.

Landslagskarrierer

Gunnarsson spiller landslagshåndball for Island. Han var en del av Islands tropp under EM i 2014.
Til din ære

Til din ære er koret Reflex' tredje utgivelse, utgitt i 1990. Den var delvis innspilt i Nashville med blant andre gospelstjernen Richard Smallwood som gjesteartist. Martin Alfsen var produsent og hadde også skrevet de fleste av sangene på utgivelsen.
Delhis metro

Togene

Hvert tog kan ta opp til 540 passasjerer; 240 sittende og 300 stående. Togene har klimaanlegg, så temperaturen er på 27-29 °C. De fleste stasjonene har minibank, kaffebarer og liknende.
Høgskolestiftelsen på Kjeller

Stifterne

Stifterne bak HSK var Akershus fylkeskommune, Romerikeskommunene, Høgskolen i Oslo, Høgskolen i Akershus, UNIK, FFI, IFE og Televerkets forskningsinstitutt på Kjeller.

Lokalisering

HSK var først lokalisert i Tandbergbygget på Kjellerholen. Ved sammenslåinga i 2003 disponerte skolen lokale i Normanngården på Lillestrøm.

Studier

Ved sammenslåinga i 2003 hadde HSK etter- og videreutdanningstilbud innafor helse- og miljøfag. Dette inkluderte: Miljøretta helsevern (60 stp), oppvekstmiljø for barn og unge (30 stp), Kjønn og helse (30 stp), og Risikoanalyse og kostnadseffektivt HMS-arbeid (30 stp).
Videre ble det gitt kurs i offentlig saksbehandling (12 stp).
Skolen hadde også et 2-årig kandidatstudium i IKT med et ett-årig påbyggingsår slik at en kunne ta en Bachelor-grad i IKT.
Siste direktør før sammenslåing var Jon Samseth.
.ne

Registrering

Registrering gjøres direkte på andre nivå.

Nasjonale .ne-subdomener

Uten at det har sammenheng med toppnivådomenet .ne, så blir «ne» av og til brukt som et andrenivå-domene innen andre nasjonale toppnivådomener, hvor registranter kan registrere andrenivå-domener på formen .ne.xx, hvor xx er ccTLD-et. To eksempler er Japan (.ne.jp) og Sør-Korea (.ne.kr). Andre ccTLD-er bruker «net» i stedet.
Christian Rantzau

Biografi

Rantzau var sønn av grev Otto Rantzau, og gjennomgikk etter alt å dømme den sedvanlige utdannelse for tidens adelsmenn: Ridderakademiet, utenlandsreise og tjeneste som kammerherre. Fra ca. 1709 synes han å ha vært ansatt i statsforvaltningen. Fra 1711 til 1721 arbeidet han i Søetatens Generalkommissariat, hvorfra han ble avskjediget. Han gjenvant imidlertid tillit utover i 1720-årene, ble geheimråd i 1730 og samtidig preses i Land- og Søetatens Generalkommissariat. I 1731 mottok han Elefantordenen, og ble utnevnt til stattholder i Norge. 
Han falt imidlertid i kongens unåde – muligens på grunn av misforholdet mellom Christian VIs pietisme og Rantzaus egen livsførsel, og ble avskjediget i 1739, samtidig med at embetet ble suspendert. Rantzau kom imidlertid tilbake enda en gang, og satt som stiftamtmann over Fyn fra 1740 til han trakk seg tilbake i 1760. Han ble gravlagt i Gamtofte kirke på Fyn.
Lågøyfjorden

Lågøyfjorden er en fjord i Solund kommune i Sogn og Fjordane like nord for Sognefjorden. Den er rundt ni kilometer lang og ligger nord for øya Sula og sør for øyene Ospa og Færøyna. Fjorden begynner ved Kråkesteinen i vest og går i østlig retning inn til Huvøyna og Færøyna. Fjorden har navn etter den lille øya Lågøyna på sørsiden av fjorden.
Punx

Handling

Episode 1

1979, begynnelsen. Punken kommer til Norge.
Episode 2

Norske tekster fornyes med punken og grunnlaget legges for "de fire store" Dumdum Boys, Raga Rockers, Jokke & Valentinerne og deLillos.
Episode 3

Blitz blir et samlingssted for norske punkere og konfrontasjonene med politiet og høyreekstreme eskalerer utover 80- og 90-tallet.
Episode 4

Man ser på det faktum at punken er blitt både allmanseie og mote. Nyere band når ut til et mye større publikum og er langt bedre musikere enn pionerene
Jane Campion

Bakgrunn

Campion ble født i Wellington i New Zealand. Hennes far Richard Campion var operadirektør og hennes mor Edith Campion skuespiller. Hun tok eksamen i antropologi ved Victoria University of Wellington i 1975 og i maleri ved Sydney College of the Arts i 1979.

Karriere

I 1986 vant Campion Gullpalmen for beste kortfilm ved Filmfestivalen i Cannes for An Exercise in Discipline - Peel (1982). Tre år senere hadde hennes første spillefilm Sweetie premiere på festivalen. Med spillefilmen Piano ble Campion den første kvinnelige regissøren som vant Gullpalmen i Cannes. Filmen ble også nominert til åtte Oscars hvorav den vant tre; skuespillerne Holly Hunter og Anna Paquin vant hver sin og Campion vant i kategorien beste originalmanus.
Campion har nevnt spillefilmen Bright Star (2009) som en ny start i sin karriere. Med filmen, som handler om den engelske poeten Keats, ville hun vende tillbake til en form av enkelhet og var inspirert av den franske minimalisten Robert Bressons filmer En landsbyprests dagbok fra 1951 og En dødsdømt har rømt fra 1956.
I 2013 kom Top of the Lake, en kriminaldramaserie i åtte avsnitt skapt av Campion. Hun meddelte da at hun var lei av film som medium, og anså TV for å være mer nyskapende. BBC hadde gitt henne frie hender til å lage en TV-serie, og at det ble et kriminaldrama forbauset noen. Campion har sagt at hun blant annet ble inspirert av feminismen i Stieg Larssons Millennium-trilogi. Serien fikk en god mottagelse og ble nominert til flere priser, som  Emmy Awards og Golden Globe Awards. Hovedrolleinnehaveren Elisabeth Moss vant en Golden Globe for beste kvinnelige skuespiller i en miniserie. I oktober 2014 ble det meldt at serien skulle fortsette og at Campion arbeidet med andre sesong.
Nyttårsaften 2015 ble Campion utnevnt til Dame Companion av New Zealands fortjenstorden for sin filminnsats. Hun fikk dermed rett til å føre tiltaleformen dame foran sitt navn.

Privatliv

Mellom 1992 og 2001 var hun gift med Colin Englert. I 1993 ble deres første barn født, sønnen Jasper, som døde tolv dager gammel. Den 15. juni 1994 ble datteren Alice Englert født. Hun er skuespiller.
Avro Avian

Konstruksjon og utvikling

Avro 581 Avian prototype var tegnet og bygget for å delta i en konkurranse i 1926. Skroget var basert på  Avro 576 autogyro, men ble bygget som en konvensjonell to-dekker og var utstyrt med en 70 hk (50 kW) Armstrong Siddeley Genet motor.
Etter tester med denne prototypen ble det installert en ny motor,  85 hk. ADC Cirrus og solgt som Avro 581E til Herbert Hinkler, som brukte flyet på en serie med langdistanseflyvninger som kulminerte med en  15½-dag solo flyvning fra Croydon, Storbritannia til Darwin, Australia. 
Produksjonsmodellen fikk betegnelsen 594 og ble bygget i et større antall versjoner, vesentlig med Cirrus motorer. En versjon med skrog bygget med sveisede stålrør ble bygget i 1929 som Avro 616 Avian IVM for å møte krav fra oversjøiske kunder. Denne versjonen ble bygget i det største antall eksemplarer, ca. 190 ble bygget.
International Federation of Sport Climbing

International Federation of Sport Climbing (IFSC) er et internasjonalt forbund for sportsklatring, stiftet 27. januar 2007 i Frankfurt. Forbundskontoret ligger i Torino.
IFSC arrangerer verdensmesterskapet i sportsklatring.
IFSC er anerkjent av Den internasjonale olympiske komité og er medlem av Association of IOC Recognised International Sports Federations.
Gretelill Tangen

Æresbevisninger og utmerkelser

Gretelill Tangen ble i 2016 tildelt Kongens fortjenstmedalje.
Changzhou

Historie

Den første omtale av bosetning på stedet gjelder året 221 f.Kr.. Men ruinene av en langt eldre by – grunnlagt ca. 1000 f.Kr. tidlig i det vestlige Zhou-dynasti, ligger noen få kilometer utenfor byen. 
Byen fikk sitt nåværende navn i 589. Etter at «Den store kanalen» ble anlagt i 609 ble Changzhou en viktig kanalhavn. Omlandet rundt byen hadde, og har fortsatt, en viktig produksjon av ris, oppdrettsfisk, te, silke, bambus og frukt.
Under Taipingopprøret i 1850-årene var ett av de fem palassene for lederne av det såkalte «Kongeriket for den himmelske fred» bygd i Changzhou. I dag er bare ruinene tilbake, nær Folkets sykehus nr. 1.
På 1920-tallet begynte bomullsindustrien å vokse frem i Changzhou. Etterhvert som mer bomullsindustri flyttet ut fra Shanghai-området etter at byen ble okkupert av Japan, vokste byen ytterligere.
I motsetning til de fleste kinesiske byer fortsatte Changzhou å blomstre økonomisk også under kulturrevolusjonen (1966–76). I dag er byen et viktig industrielt senter for tekstiler, næringsmidler, maskineri og teknologi.
I 1982 ble Changzhou utropt til «modellby» for Kinas barnebegrensningspolitikk som kun tillater ét barn pr. familie i byene. Det året meldte myndighetene i Changzhou at nær 100 % av alle ektepar hadde avgitt løfte om kun å få ett barn.

Økonomi

Tradisjonelt er Changzhou berømt for sin produksjon av kammer. Men i modernere tid har den fått en ekspanderende industri, for eksempel med gjenvinning av silisium og produksjon av silisiumbiter (ingots), wafere, solceller og solarmoduler.

Jernbane

Beijing-Shanghai høyhastighetstog har stoppested her.
Byen er også stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.

Vei

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Kjemiteknikk

Kjemiteknikk er en gren innenfor ingeniørvitenskapen, hvor anvendt fysikk, kjemi og matematikk er sentralt. Kunnskapen innenfor disse naturvitenskapelige områdene brukes for å prosessere råmaterialer til mer verdifulle produkter i prosessindustrien. Kjemiteknikken kommer også til anvendelse innenfor andre områder, som for eksempel bioteknologi, nanoteknologi og brenselceller.
En ingeniør som jobber i denne faggrenen i prosessindustrien, kalles ofte for en prosessingeniør.

Om faget

Prosessingeniører designer, konstruerer og sørger for optimal drift av produksjonsprosesser. I tillegg er prosessingeniører ofte med på å forbedre eksisterende produkter og design av nye produkter (for eksempel brenselceller).
Prosessingeniører designer produksjonsprosesser med hensyn på en sikker og mest mulig lønnsom drift. Det betyr at hele produksjonskjeden må planlegges og kontrolleres med hensyn på kostnader og sikker drift.
For å maksimere gevinsten, kan prosessingeniøren forenkle prosessen eller velge en mer kompleks løsning. For eksempel kan høyere temperaturer eller trykk få kjemiske reaksjoner til å gå raskere. Et eksempel på dette er produksjon av ammoniakk, som kan produseres fra nitrogen og hydrogen i en høytrykksreaktor. I reaksjoner som har lavt utbytte, kan prosessingeniøren velge en kompleks løsning med kontinuerlig resirkulering.
De enkelte delprosessene som brukes av prosessingeniører (for eksempel destillasjon eller gassabsorpsjon), kalles for enhetsoperasjoner. Disse omfatter kjemiske reaksjoner, masseoverføringer og energioverføringer. Enhetsoperasjoner settes sammen i ulike konfigurasjoner med henblikk på hva slags kjemisk syntese eller kjemisk separasjon man ønsker.
Tre fysiske lover ligger til grunn for kjemiteknikken: konservering av masse, konservering av bevegelsesmengde og konservering av energi. Prosessingeniøren kan studere forflytningen av masse og energi i en prosess ved hjelp av massebalanser og energibalanser. Man må da bruke prinsipper fra termodynamikken og reaksjonskinetikken. Dette blir svært sammensatte og komplekse problemstillinger, hvor man er avhengig av simulatorer for å løse oppgavene.

Utdanning i Norge

NTH (nå NTNU) var den første utdanningsinstitusjonen i Norge som tilbød en utdanning innen kjemiteknikk, når de opprettet et eget Institutt for kjemiteknikk i 1945. Instituttet ble i 1999 slått sammen med Institutt for industriell kjemi, og fikk da navnet Institutt for kjemisk prosessteknologi.
En rekke andre høgskoler i Norge tilbyr også kurs i kjemiteknikk. Noen av dem er Høgskolen i Bergen, Høgskolen i Sør-Trøndelag, Høgskolen i Østfold, Høgskolen i Narvik og Høgskolen i Telemark.